ಕಾಂತೀಯ ಲೋಳೆ ರೋಬೋಟ್

ಕಾಂತೀಯ ಲೋಳೆ ರೋಬೋಟ್  ಪಾಲಿವಿನೈಲ್ ಆಲ್ಕೋಹಾಲ್, ಬಿಳಿಗಾರ ಮತ್ತು ನಿಯೋಡೈಮಿಯಮ್ ಕಾಂತೀಯ ಕಣಗಳಿಂದ ಮಾಡಲ್ಪಟ್ಟ ಸ್ವಯಂ- ಗುಣಪಡಿಸುವ ಮೃದುವಾದ ರೋಬೋಟ್ ಆಗಿದೆ. ಇದನ್ನು ಹಾಂಗ್ ಕಾಂಗ್‌ನ ಚೈನೀಸ್ ವಿಶ್ವವಿದ್ಯಾಲಯದ ಪ್ರಾಧ್ಯಾಪಕ ಲಿ ಜಾಂಗ್ ಸಹ-ರಚಿಸಿದ್ದಾರೆ.  ಇದು ನ್ಯೂಟೋನಿಯನ್ ಅಲ್ಲದ ದ್ರವವಾಗಿದ್ದು, "ವಿಸ್ಕೋ-ಎಲಾಸ್ಟಿಕ್ ಗುಣಲಕ್ಷಣಗಳನ್ನು" ಹೊಂದಿದ್ದು, ಬಲವನ್ನು ಅವಲಂಬಿಸಿ ದ್ರವ ಅಥವಾ ಘನದಂತೆ ವರ್ತಿಸುತ್ತದೆ. ಇದನ್ನು ಮಾನವ ದೇಹದೊಳಗೆ ನಿಯೋಜಿಸಿ ಅದರಿಂದ ವಸ್ತುಗಳನ್ನು ಹಿಂಪಡೆಯುವಂತಹ ಕಾರ್ಯಗಳನ್ನು ನಿರ್ವಹಿಸುವಷ್ಟು ರೋಬೋಟನ್ನು ಅಭಿವೃದ್ಧಿಪಡಿಸಲಾಗಿದೆ. ಅದರ ಹೆಸರಿಗೆ ವಿರುದ್ಧವಾಗಿ, ಇದು ಪ್ರಸ್ತುತ ರೋಬೋಟ್ಅನ್ನು ಹೊಂದಿಲ್ಲ ಮತ್ತು ಆಯಸ್ಕಾಂತಗಳಿಂದ ಮಾತ್ರ ನಿಯಂತ್ರಿಸಲ್ಪಡುತ್ತದೆ. ಇದು ಸೆಕೆಂಡಿಗೆ ೩೦ ಮಿಲಿಮೀಟರ್ ವೇಗವನ್ನು ತಲುಪಬಹುದು.

 ಗುಣಲಕ್ಷಣಗಳು 
ಇದು ಲೋಳೆಯ ಬೊಟ್ಟಿನ ರೂಪದಲ್ಲಿದೆ. ಇದು ತನ್ನ ದೇಹದೊಂದಿಗೆ ಸಿ ಮತ್ತು ಒ ಆಕಾರಗಳನ್ನು ಮಾಡಲು ಸಾಧ್ಯವಾಗುತ್ತದೆ ಎಂದು ಹೇಳಲಾಗುತ್ತದೆ ಮತ್ತು ಈ ರೋಬೋಟ್‌ಗಳು ೧.೫ ಮಿಲಿಮೀಟರ್‌ಗಳಷ್ಟು ಚಿಕ್ಕದಾದ ಹಾದಿಗಳನ್ನು ನ್ಯಾವಿಗೇಟ್ ಮಾಡಬಲ್ಲವು. ಅದರ ಸ್ವಯಂ-ಚಿಕಿತ್ಸೆ ಗುಣಲಕ್ಷಣಗಳು ಅದನ್ನು ಸಂಪೂರ್ಣ ಮಾಡಲು ತನ್ನ ಇತರ ಪ್ರತ್ಯೇಕ ಭಾಗಗಳೊಂದಿಗೆ ಸಂಪರ್ಕಿಸಲು ಸಾಧ್ಯವಾಗುತ್ತದೆ. ಇದು ನಿಯೋಡೈಮಿಯಮ್ ಅಯಸ್ಕಾಂತ ಕಣಗಳಿಂದ ಮಾಡಲ್ಪಟ್ಟಿದೆ. ಇದು ಲೋಳೆಯನ್ನು ಕಾಂತೀಯವಾಗಿಸುತ್ತದೆ ಮತ್ತು ಇದು ಲೋಹಕ್ಕೆ ಆಕರ್ಷಿತವಾದಾಗ ಲೋಳೆಯನ್ನು ಹಿಗ್ಗಿಸುತ್ತದೆ.

 ಕಾಲ್ಪನಿಕ ಬಳಕೆಗಳು 
 ಆರೋಗ್ಯ 
ಈ ರೀತಿಯ ಕಾಂತೀಯ ರೋಬೋಟ್ ಮಾನವರು ಸೇವಿಸಿದ ಅನಾರೋಗ್ಯಕರ ವಸ್ತುಗಳನ್ನು ಹೊರತೆಗೆಯಬಹುದು ಎಂದು ನಂಬಲಾಗಿದೆ ಮತ್ತು ಅದರೊಂದಿಗೆ ಸೇವಿಸಿದ ವಸ್ತುವಿನೊಂದಿಗೆ ದೇಹದಿಂದ ಹೊರಗೆ ಚಲಿಸಬಹುದು ಮತ್ತು ಲೋಳೆಯು "ಹಾನಿಕಾರಕ ವಸ್ತುಗಳನ್ನು ಸಾಗಿಸಲು" ಸಮರ್ಥವಾಗಿದೆ ಎಂದು ವಿಜ್ಞಾನಿಗಳು ಹೇಳುತ್ತಾರೆ. ಪ್ರಾಯಶಃ ಆಕಸ್ಮಿಕವಾಗಿ ಸೇವಿಸಿದ ವಸ್ತುಗಳನ್ನು ಹಿಂಪಡೆಯಲು ಮಾನವನ ದೇಹಕ್ಕೆ ನಿಯೋಜಿಸಲು ಈ ರೋಬೋಟ್ ಅನ್ನು ಬಳಸಬಹುದು. ಲೋಳೆಯು ಎನ್‌ಕ್ಯಾಪ್ಸುಲೇಷನ್ ಮಾಡುವ ಮೂಲಕ ವಿಷಕಾರಿ ವಿದ್ಯುದ್ವಿಚ್ಛೇದ್ಯಗಳು ಸೋರಿಕೆಯಾಗುವುದನ್ನು ತಡೆಯುತ್ತದೆ ಮತ್ತು ಸೋರಿಕೆಯಾಗುವ ವಸ್ತುವಿನ ಸುತ್ತಲೂ ಒಂದು ರೀತಿಯ ಲೇಪನವನ್ನು ರಚಿಸುತ್ತದೆ ಎಂದು ಜಾಂಗ್ ಹೇಳುತ್ತಾರೆ. ಇದು ಮಗುವಿನ ದೇಹದೊಳಗೆ ಹೋಗಬಹುದು.

ಈ "ರೋಬೋಟ್" ಒದಗಿಸಬಹುದಾದ ಸಂಭವನೀಯ ಆರೋಗ್ಯ ಪ್ರಯೋಜನಗಳ ಹೊರತಾಗಿಯೂ, ಇದು ಪ್ರಸ್ತುತ ಮಾನವರಿಗೆ ಸೇವಿಸಲು ವಿಷಕಾರಿಯಾಗಿದೆ ಮತ್ತು ವಿಷಕಾರಿ ನಿಯೋಡೈಮಿಯಮ್ ಕಣಗಳನ್ನು ದೇಹಕ್ಕೆ ಸೋರಿಕೆ ಮಾಡುತ್ತದೆ. ಈ ರೋಬೋಟಿನ ಲೋಳೆಯು ಮಾನವನ ಒಳಭಾಗಕ್ಕೆ ನಿಯೋಡೈಮಿಯಮ್ ಸೋರಿಕೆಯಾಗುವುದನ್ನು ತಡೆಯುತ್ತದೆ ಎಂಬ ನಂಬಿಕೆಯಿಂದ ಸಂಶೋಧಕರು ಇದರ ರಕ್ಷಣಾತ್ಮಕ ಪದರವನ್ನು ಮಾಡಲು ಸಿಲಿಕಾನ್ ಡೈಆಕ್ಸೈಡ್‌ನನ್ನು ಲೇಪಿಸಿದ್ದಾರೆ. ಮಾನವ ದೇಹದಲ್ಲಿನ ಲೋಳೆಯ ಸುರಕ್ಷತೆಯು ಅದು ಒಳಗೆ ಉಳಿಯುವ ಸಮಯವನ್ನು ಅವಲಂಬಿಸಿರುತ್ತದೆ ಎಂದು ಜಾಂಗ್ ಹೇಳುತ್ತಾರೆ.

 ವಿದ್ಯುತ್ 
ಈ ಕಾಂತೀಯ ಲೋಳೆ ರೋಬೋಟ್ ನಿಂದ ವಿದ್ಯುತ್ ನಡೆಸಲು ಸಾಧ್ಯವಾಗುತ್ತದೆ ಮತ್ತು ತಂತಿಗಳನ್ನು ಒಟ್ಟಿಗೆ ಎಳೆಯುತ್ತದೆ ಎಂದು ಹೇಳಲಾಗುತ್ತದೆ,. ರೊಬೊಟಿಕ್ ಲೋಳೆಯು "ಸರ್ಕ್ಯೂಟ್ ಸ್ವಿಚಿಂಗ್ ಮತ್ತು ರಿಪೇರಿ" ಸಾಮರ್ಥ್ಯವನ್ನು ಹೊಂದಿದೆ ಎಂದು ವಿಜ್ಞಾನಿಗಳು ಹೇಳುತ್ತಾರೆ.

 ಉಲ್ಲೇಖಗಳು 

ವರ್ಗ:ಜೀವಶಾಸ್ತ್ರ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ